./data/stoa0275/stoa027/stoa0275.stoa027.perseus-lat2.xml
Tertullian
Nostrae coenae, nostrae nuptiae nondum sunt  Nonpossumus cum illis discumbere, quia nec illi nobiscum: vicibus disposita res est  Nunc illi laetantur, nos conflictamur  "Saeculum," inquit, "gaudebit, vos tristes eritis " Lugeamus ergo, dum ethnici gaudent, ut, quum lugere coeperint, gaudeamus, ne pariter nunc gaudentes tunc quoque pariter lugeamus  Delicatus es, Christiane, si et in saeculo voluptatem concupiscis, immo nimium stultus, si hoc existimas voluptatem  Philosophi quidam hoc nomen quieti et tranquillitas dederunt, in ea gaudent, in ea avocantur, in ea etiam gloriantur  Tu mihi metas et scaenam et pulverem et harenam suspiras  Dicas velim: non possumus vivere sine voluptate, qui mori cum voluptate debemus? Nam quod est aliud votum nostrum quam quod et apostoli, exire de saeculo et recipi apud dominum? Hic voluptas, ubi et votum